1999/7/EY: Komission päätös, tehty 16 päivänä joulukuuta 1998, tiettyjen jäsenvaltioiden vuodeksi 1998 vahvistamien yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien kulujen hyväksyttävyydestä tehdyn päätöksen 98/439/EY muuttamisesta (tiedoksiannettu numerolla K(1998) 4173)



Virallinen lehti nro L 004 , 08/01/1999 s. 0041 - 0043



KOMISSION PÄÄTÖS, tehty 16 päivänä joulukuuta 1998, tiettyjen jäsenvaltioiden vuodeksi 1998 vahvistamien yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien kulujen hyväksyttävyydestä tehdyn päätöksen 98/439/EY muuttamisesta (tiedoksiannettu numerolla K(1998) 4173) (1999/7/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen 8 päivänä joulukuuta 1995 tehdyn neuvoston päätöksen 95/527/EY (1) ja erityisesti sen 6 artiklan, sekä katsoo, että 30 päivänä kesäkuuta 1998 tehdyn komission päätöksen 98/439/EY (2) tiettyjen jäsenvaltioiden vuodeksi 1998 vahvistamien yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien kulujen hyväksyttävyydestä, sellaisena kuin se on muutettuna päätöksellä 98/727/EY (3), hyväksymisajankohtana talousarvion käytettävissä olevat määrärahat eivät olleet riittävän suuret, jotta kaikkiin hyväksyttäviin menoihin olisi voitu myöntää yhteisön täysimääräinen rahoitusosuus, määrärahoja on lisätty, joten tiettyihin hyväksyttäviin menoihin voidaan vastedes myöntää lisärahoitusta, Ruotsi on toimittanut tietoja tarkentaakseen päätöksen 95/527/EY 2 artiklassa tarkoitettujen, vuodeksi 1998 vahvistettujen menojen yhteisrahoitusta koskevaa hakemustaan, nämä tiedot vaikuttavat päätöksen 95/527/EY mukaisten yhteisrahoitettavaksi hyväksyttyjen menojen määrään, päätöstä 98/439/EY olisi näin ollen muutettava, ja tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 98/439/EY seuraavasti: 1. Korvataan 1 artiklan ensimmäisessä virkkeessä määrä 77 788 171 ecua määrällä 77 995 042 ecua. 2. Korvataan 1 artiklan kolmannessa virkkeessä määrä "23 530 725 ecua" määrällä "31 092 209 ecua". 3. Korvataan 2 artiklan 1 kohdan toisessa virkkeessä osuus "50 prosenttia" osuudella "100 prosenttia". 4. Poistetaan 2 artiklan 2 kohdan ensimmäinen luetelmakohta. 5. Lisätään 2 artiklan 2 kohdan toiseen luetelmakohtaan ilmaisun "1 kohdan" perään ilmaisu "tai 2 kohdan". 6. Korvataan 2 artiklan 2 kohdan toisessa alakohdassa määrä "6 225 000 ecua" määrällä "7 806 000 ecua". 7. Korvataan 3 artiklan kolmannessa virkkeessä määrä "7 944 567 ecua" määrällä "8 367 432 ecua". 8. Korvataan liite I tämän päätöksen liitteellä I. 9. Korvataan liite II tämän päätöksen liitteellä II. 2 artikla Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Kreikan tasavallalle, Espanjan kuningaskunnalle, Ranskan tasavallalle, Irlannin tasavallalle, Italian tasavallalle, Alankomaiden kuningaskunnalle, Portugalin tasavallalle, Suomen tasavallalle, Ruotsin kuningaskunnalle ja Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 16 päivänä joulukuuta 1998. Komission puolesta Emma BONINO Komission jäsen (1) EYVL L 301, 14.12.1995, s. 30; EYVL L 302, 15.12.1995 s. 45 (oikaisu). (2) EYVL L 194, 10.7.1998, s. 50 (3) EYVL L 345, 19.12.1998, s. 55 ANEXO I / BILAG I / ANHANG I / ÐÁÑÁÑÔÇÌÁ É / ANNEX I / ANNEXE I / ALLEGATO I / BIJLAGE I / ANEXO I / LIITE I / BILAGA I >TAULUKON PAIKKA> ANEXO II / BILAG II / ANHANG II / ÐÁÑÁÑÔÇÌÁ ÉÉ / ANNEX II / ANNEXE II / ALLEGATO II / BIJLAGE II / ANEXO II / LIITE II / BILAGA II >TAULUKON PAIKKA>